Suvestinė redakcija nuo 2023-01-26 iki 2023-11-09

Įsakymas paskelbtas: TAR 2015-05-29, i. k. 2015-08275

Nauja redakcija nuo 2019-12-19:

Nr. V-1471, 2019-12-17, paskelbta TAR 2019-12-18, i. k. 2019-20388

LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL ELEKTRONINĖS SVEIKATOS PASLAUGŲ IR BENDRADARBIAVIMO INFRASTRUKTŪROS INFORMACINĖS SISTEMOS NAUDOJIMO TVARKOS APRAŠO PATVIRTINIMO

2015 m. gegužės 26 d. Nr. V-657

Vilnius

Siekdama įgyvendinti Lietuvos Respublikos sveikatos sistemos įstatymo 131 straipsnio 1 ir 3 dalis, vadovaudamasi Elektroninės sveikatos paslaugų ir bendradarbiavimo infrastruktūros informacinės sistemos nuostatų, patvirtintų Lietuvos Respublikos Vyriausybės 2011 m. rugsėjo 7 d. nutarimu Nr. 1057 „Dėl Elektroninės sveikatos paslaugų ir bendradarbiavimo infrastruktūros informacinės sistemos nuostatų patvirtinimo“, 13.4 papunkčiu:

1.	Tvirtinu Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašą (pridedama).

2.	Nustatau, kad:

2.1.	asmens sveikatos priežiūros įstaigos, dalyvaujančios E. sveikatos sistemos plėtros projektuose, finansuojamuose iš Europos Sąjungos finansinės paramos ir bendrojo finansavimo lėšų, įgyvendinant Ekonomikos augimo veiksmų programos 3 prioriteto „Informacinė visuomenė visiems“ priemones Nr. VP2-3.1-IVPK-10-V „Elektroninės sveikatos paslaugos“ ir Nr. VP2-3.1-IVPK-11-V „Elektroninės sveikatos paslaugos savivaldybėse“, užbaigus šiuos projektus, bet ne vėliau kaip nuo 2015 m. lapkričio 2 d. duomenis, susijusius su pacientų sveikata ir jos priežiūra, privalo tvarkyti elektroniniu būdu, vadovaudamosi Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo nustatyta tvarka;

2.2.	kitoms asmens sveikatos priežiūros įstaigoms, nenurodytoms šio įsakymo 2.1 papunktyje:

2.2.1. Elektroninės sveikatos paslaugų ir bendradarbiavimo infrastruktūros informacinės sistemos pacientų ir sveikatinimo specialistų prieigos prie e. paslaugų posistemė (toliau – e. sveikatos portalas) bus prieinama nuo 2015 m. lapkričio 2 d.;

2.2.2. Elektroninės sveikatos paslaugų ir bendradarbiavimo infrastruktūros informacinės sistemos duomenų mainų posistemė bus prieinama nuo 2016 m. kovo 1 d.;

2.3.	vaistinės privalo naudoti Elektroninės sveikatos paslaugų ir bendradarbiavimo infrastruktūros informacinę sistemą nuo šios sistemos eksploatavimo pradžios, bet ne vėliau kaip nuo 2015 m. lapkričio 2 d.;

2.4. duomenys (išskyrus psichikos sveikatos duomenis (psichikos sveikatos duomenimis nelaikoma informacija, susijusi su vaisto išrašymu naudojantis e. receptu)), susiję su ambulatorinio apsilankymo aprašymu, stacionaro epikrize, e. recepto išrašymu, vaiko gimimo pažymėjimu, medicininiu mirties liudijimu, vairuotojo sveikatos patikrinimo medicinine pažyma, vadovaujantis Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo nustatyta tvarka, visose asmens sveikatos priežiūros įstaigose turi būti tvarkomi elektroniniu būdu nuo 2018 m. kovo 1 d;

Papunkčio pakeitimai:

Nr. V-1471, 2019-12-17, paskelbta TAR 2019-12-18, i. k. 2019-20388

2.5.	pacientams ir jų atstovams e. sveikatos portalas bus prieinamas nuo 2015 m. birželio 1 d.;

2.6. duomenys, susiję su psichikos sveikata, vadovaujantis Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo nustatyta tvarka, visose asmens sveikatos priežiūros įstaigose turi būti tvarkomi elektroniniu būdu nuo 2024 m. liepos 1 d.;

Papunkčio pakeitimai:

Nr. V-1125, 2021-05-18, paskelbta TAR 2021-05-18, i. k. 2021-10973

Nr. V-96, 2023-01-25, paskelbta TAR 2023-01-25, i. k. 2023-01201

2.7. duomenys, susiję su mokinio sveikatos pažymėjimu, vadovaujantis Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo nustatyta tvarka, visose asmens sveikatos priežiūros įstaigose turi būti tvarkomi elektroniniu būdu nuo 2018 m. birželio 1 d.;

Papunkčio pakeitimai:

Nr. V-1125, 2021-05-18, paskelbta TAR 2021-05-18, i. k. 2021-10973

2.8. duomenys, susiję su siuntimu konsultacijai, tyrimams, gydymui, atsakymu į siuntimą konsultacijai, tyrimams, gydymui, diagnostinio tyrimo aprašymu, vadovaujantis Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo nustatyta tvarka, visose asmens sveikatos priežiūros įstaigose turi būti tvarkomi elektroniniu būdu nuo 2018 m. liepos 1 d.;

2.9. duomenys, susiję su vakcinacijos įrašu, vadovaujantis Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo nustatyta tvarka, visose asmens sveikatos priežiūros įstaigose turi būti tvarkomi elektroniniu būdu nuo 2019 m. liepos 1 d.;

2.10. duomenys, susiję su asmens privalomojo sveikatos tikrinimo kortele, vadovaujantis Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo nustatyta tvarka, visose asmens sveikatos priežiūros įstaigose turi būti tvarkomi elektroniniu būdu nuo 2020 m. gegužės 1 d.;

Papildyta papunkčiu:

Nr. V-486, 2020-03-23, paskelbta TAR 2020-03-24, i. k. 2020-05934

2.11. duomenys, susiję su laboratorinių tyrimų užsakymais ir atsakymais dėl COVID-19 ligos (koronaviruso infekcijos) diagnostikos, vadovaujantis Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo nustatyta tvarka, visose asmens sveikatos priežiūros įstaigose turi būti tvarkomi elektroniniu būdu.

Papildyta papunkčiu:

Nr. V-1454, 2020-06-12, paskelbta TAR 2020-06-15, i. k. 2020-13087

3.	Pavedu įsakymo vykdymą kontroliuoti viceministrui pagal veiklos sritį.

Sveikatos apsaugos ministrė	Rimantė Šalaševičiūtė

PATVIRTINTA

Lietuvos Respublikos

sveikatos apsaugos ministro

2015 m. gegužės 26 d.

įsakymu Nr. V-657

(Lietuvos Respublikos

sveikatos apsaugos ministro

2019 m. gruodžio 17 d.

įsakymo Nr. V-1471 redakcija)

ELEKTRONINĖS SVEIKATOS PASLAUGŲ IR BENDRADARBIAVIMO INFRASTRUKTŪROS INFORMACINĖS SISTEMOS NAUDOJIMO TVARKOS APRAŠAS

I SKYRIUS

BENDROSIOS NUOSTATOS

1.	Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašas (toliau – Aprašas) nustato Elektroninės sveikatos paslaugų ir bendradarbiavimo infrastruktūros informacinės sistemos (toliau – ESPBI IS) naudotojų teises ir pareigas naudojantis ESPBI IS, kiek tai susiję su duomenų tvarkymu ir peržiūra ESPBI IS, pacientų atvykimo į asmens sveikatos priežiūros įstaigą fakto registravimu, elektroninės sveikatos istorijos tvarkymu, pranešimų siuntimu, apskaitos ir statistinių duomenų teikimu, siuntimų išdavimu, skiepų kalendoriaus tvarkymu, medicininių vaizdų duomenų įvedimu ir peržiūra naudojantis ESPBI IS priemonėmis, pacientų naudojimusi elektroninėmis sveikatos paslaugomis (toliau – e. sveikatos paslaugos). Aprašas taip pat nustato teises ir pareigas, susijusias su duomenų tvarkymu ir jų peržiūra ESPBI IS, su vaistinio preparato, medicinos priemonės (medicinos prietaiso) ar kompensuojamosios medicinos pagalbos priemonės skyrimo formavimu ir elektroninio recepto sudarymu, vaistinio preparato, medicinos priemonės (medicinos prietaiso) ar kompensuojamosios medicinos pagalbos priemonės pagal sudarytą elektroninį receptą išdavimu. Detali asmens sveikatos priežiūros įstaigų veiklos apskaitos ir atskaitomybės, vaistinio preparato, medicinos priemonės (medicinos prietaiso) ar kompensuojamosios medicinos pagalbos priemonės skyrimo, išdavimo, elektroninio recepto sudarymo tvarka nustatoma kituose teisės aktuose.

2.	Aprašas taikomas asmens sveikatos priežiūros įstaigoms, dalyvaujančioms E. sveikatos sistemos plėtros projektuose, finansuojamuose iš Europos Sąjungos finansinės paramos ir bendrojo finansavimo lėšų, įgyvendinant Ekonomikos augimo veiksmų programos 3 prioriteto „Informacinė visuomenė visiems“ priemones Nr. VP2-3.1-IVPK-10-V „Elektroninės sveikatos paslaugos“ ir Nr. VP2-3.1-IVPK-11-V „Elektroninės sveikatos paslaugos savivaldybėse“ ir sveikatinimo veiklą vykdančioms įstaigoms, besinaudojančiomis ESPBI IS.

3. E. E. sveikatos paslaugos ESPBI IS priemonėmis teikiamos vadovaujantis šiuo Aprašu, Lietuvos Respublikos sveikatos sistemos įstatymu, Lietuvos Respublikos sveikatos priežiūros įstaigų įstatymu, Lietuvos Respublikos sveikatos draudimo įstatymu, Lietuvos Respublikos pacientų teisių ir žalos sveikatai atlyginimo įstatymu, Lietuvos Respublikos farmacijos įstatymu, Lietuvos Respublikos elektroninės atpažinties ir elektroninių operacijų patikimumo užtikrinimo paslaugų įstatymu, Elektroninės sveikatos paslaugų ir bendradarbiavimo infrastruktūros informacinės sistemos nuostatais, patvirtintais Lietuvos Respublikos Vyriausybės 2011 m. rugsėjo 7 d. nutarimu Nr. 1057 „Dėl Elektroninės sveikatos paslaugų ir bendradarbiavimo infrastruktūros informacinės sistemos nuostatų patvirtinimo“, Dokumentų rengimo taisyklėmis, patvirtintomis Lietuvos vyriausiojo archyvaro 2011 m. liepos 4 d. įsakymu Nr. V-117 „Dėl Dokumentų rengimo taisyklių patvirtinimo“, Lietuvos Respublikos sveikatos apsaugos ministerijos valdomų ir Valstybės įmonės Registrų centro tvarkomų elektroninės sveikatos sistemos informacinių sistemų duomenų saugos nuostatais, patvirtintais Lietuvos Respublikos sveikatos apsaugos ministro 2019 m. liepos 3 d. įsakymu Nr. V-777 „Dėl Lietuvos Respublikos sveikatos apsaugos ministerijos valdomų ir Valstybės įmonės Registrų centro tvarkomų elektroninės sveikatos sistemos informacinių sistemų duomenų saugos nuostatų ir Duomenų subjektų teisių įgyvendinimo Išankstinės pacientų registracijos informacinėje sistemoje tvarkos aprašo patvirtinimo“, Sveikatos priežiūros įstaigų informacinių sistemų susiejimo su e. sveikatos paslaugų ir bendradarbiavimo infrastruktūra reikalavimais ir techninėmis sąlygomis, patvirtintais Lietuvos Respublikos sveikatos apsaugos ministro 2010 m. gruodžio 17 d. įsakymu Nr. V-1079 „Dėl Sveikatos priežiūros įstaigų informacinių sistemų susiejimo su e. sveikatos paslaugų ir bendradarbiavimo infrastruktūra reikalavimų ir techninių sąlygų patvirtinimo“, Lietuvos Respublikos sveikatos apsaugos ministro 2002 m. kovo 8 d. įsakymu Nr. 112 „Dėl Receptų rašymo ir vaistinių preparatų, medicinos priemonių (medicinos prietaisų) ir kompensuojamųjų medicinos pagalbos priemonių išdavimo (pardavimo) vaistinėse gyventojams ir popierinių receptų saugojimo, išdavus (pardavus) vaistinius preparatus, medicinos priemones (medicinos prietaisus) ir kompensuojamąsias medicinos pagalbos priemones vaistinėje, taisyklių patvirtinimo“, Lietuvos Respublikos sveikatos apsaugos ministro 2020 m. lapkričio 10 d. įsakymu Nr. V-2579 „Dėl Kompensuojamųjų medicinos pagalbos priemonių išdavimo (pardavimo) apdraustiesiems ūkio subjektuose tvarkos aprašo patvirtinimo“, Būtinosios medicinos pagalbos teikimo tvarkos ir masto aprašu, patvirtintu Lietuvos Respublikos sveikatos apsaugos ministro 2004 m. balandžio 8 d. įsakymu Nr. V-208 „Dėl Būtinosios medicinos pagalbos teikimo tvarkos ir masto aprašo patvirtinimo“, kitais teisės aktais, reglamentuojančiais e. sveikatos sistemą, sveikatos paslaugų teikimą ir duomenų tvarkymą..

TAR pastaba: punkto redakcija nuo 2024-07-01:

3. E. sveikatos paslaugos ESPBI IS priemonėmis teikiamos vadovaujantis šiuo Aprašu, Lietuvos Respublikos sveikatos sistemos įstatymu, Lietuvos Respublikos sveikatos priežiūros įstaigų įstatymu, Lietuvos Respublikos pacientų teisių ir žalos sveikatai atlyginimo įstatymu, Lietuvos Respublikos farmacijos įstatymu, Lietuvos Respublikos psichikos sveikatos priežiūros įstatymu, Lietuvos Respublikos elektroninio parašo įstatymu, Elektroninės sveikatos paslaugų ir bendradarbiavimo infrastruktūros informacinės sistemos nuostatais, patvirtintais Lietuvos Respublikos Vyriausybės 2011 m. rugsėjo 7 d. nutarimu Nr. 1057 „Dėl Elektroninės sveikatos paslaugų ir bendradarbiavimo infrastruktūros informacinės sistemos nuostatų patvirtinimo“, Elektroninių dokumentų valdymo taisyklėmis, patvirtintomis Lietuvos vyriausiojo archyvaro 2011m. gruodžio 29 d. įsakymu Nr. V-158 „Dėl Elektroninių dokumentų valdymo taisyklių patvirtinimo“, Elektroninės sveikatos paslaugų ir bendradarbiavimo infrastruktūros informacinės sistemos duomenų saugos nuostatais, patvirtintais Lietuvos Respublikos sveikatos apsaugos ministro 2011 m. spalio 7 d. įsakymu Nr. V-889 „Dėl Elektroninės sveikatos paslaugų ir bendradarbiavimo infrastruktūros informacinės sistemos duomenų saugos nuostatų patvirtinimo“, Sveikatos priežiūros įstaigų informacinių sistemų susiejimo su e. sveikatos paslaugų ir bendradarbiavimo infrastruktūra reikalavimais ir techninėmis sąlygomis, patvirtintais Lietuvos Respublikos sveikatos apsaugos ministro 2010 m. gruodžio 17 d. įsakymu Nr. V-1079 „Dėl Sveikatos priežiūros įstaigų informacinių sistemų susiejimo su e. sveikatos paslaugų ir bendradarbiavimo infrastruktūra reikalavimų ir techninių sąlygų patvirtinimo“, Lietuvos Respublikos sveikatos apsaugos ministro 2002 m. kovo 8 d. įsakymu Nr. 112 „Dėl Receptų rašymo ir vaistinių preparatų, medicinos priemonių (medicinos prietaisų) ir kompensuojamųjų medicinos pagalbos priemonių išdavimo (pardavimo) vaistinėse gyventojams ir popierinių receptų saugojimo, išdavus (pardavus) vaistinius preparatus, medicinos priemones (medicinos prietaisus) ir kompensuojamąsias medicinos pagalbos priemones vaistinėje, taisyklių patvirtinimo“, Būtinosios medicinos pagalbos ir būtinosios medicinos pagalbos paslaugų teikimo tvarka bei mastu, patvirtintais Lietuvos Respublikos sveikatos apsaugos ministro 2004 m. balandžio 8 d. įsakymu Nr. V-208 „Dėl Būtinosios medicinos pagalbos ir Būtinosios medicinos pagalbos paslaugų teikimo tvarkos bei masto patvirtinimo“, kitais teisės aktais, reglamentuojančiais e. sveikatos sistemą, sveikatos paslaugų teikimą ir duomenų tvarkymą.

Punkto pakeitimai:

Nr. V-1471, 2019-12-17, paskelbta TAR 2019-12-18, i. k. 2019-20388

Nr. V-1128, 2021-05-18, paskelbta TAR 2021-05-18, i. k. 2021-10976

Nr. V-1826, 2021-08-06, paskelbta TAR 2021-08-06, i. k. 2021-17196

Nr. V-99, 2023-01-25, paskelbta TAR 2023-01-25, i. k. 2023-01202

4.	ESPBI IS naudojimo vadovai, integracijos dokumentacija ir kita susijusi informacija skelbiama www.esveikata.lt.

5.	Apraše vartojamos sąvokos ir jų apibrėžimai:

5.1. Paciento duomenų santrauka – elektroninių duomenų rinkinys, kuriame nurodomi pacientą identifikuojantys taip pat pagrindiniai su paciento sveikata susiję duomenys: informacija apie persirgtas ligas, atliktas chirurgines procedūras, alergijas, demografiniai duomenys ir kita teisės aktuose nurodyta informacija, kuri yra reikalinga prireikus skubiai suteikti sveikatos priežiūros paslaugas;

5.2. Pacientų ir sveikatinimo specialistų prieigos prie e. paslaugų posistemė (toliau – E. sveikatos posistemė) – pacientams ir sveikatinimo specialistams skirtas portalas, esantis adresu www.esveikata.lt, suteikiantis prieigą prie elektroninių sveikatos paslaugų (toliau – E. sveikatos portalas) ir pacientams išduotiems skaitmeniniams pažymėjimams saugoti ir verifikuoti skirtų mobiliųjų programėlių;

Papunkčio pakeitimai:

Nr. V-1125, 2021-05-18, paskelbta TAR 2021-05-18, i. k. 2021-10973

5.3. Skaitmeninis pažymėjimas – nustatytos minimalios duomenų imties skaitmeninis dokumentas, kuriuo patvirtinamas vakcinacijos ar persirgimo liga faktas arba tyrimo rezultatas, turintis tarptautiniu mastu pripažįstamus jo autentiškumo verifikavimo kodus (brūkšninius QR kodus). Skaitmeninis dokumentas gali būti išsaugotas asmens mobiliojoje programėlėje arba atspausdintas.

Papildyta papunkčiu:

Nr. V-1125, 2021-05-18, paskelbta TAR 2021-05-18, i. k. 2021-10973

6.	Kitos Apraše vartojamos sąvokos apibrėžtos Lietuvos Respublikos įstatymuose ir kituose teisės aktuose, reglamentuojančiuose sveikatos sistemą, sveikatos paslaugų teikimą.

II SKYRIUS

BENDRIEJI REIKALAVIMAI

7.	Sveikatinimo veiklą vykdančios įstaigos (toliau – sveikatinimo įstaigos), prieš pradėdamos naudotis ESPBI IS ir tvarkyti ESPBI IS duomenis, su pagrindiniu ESPBI IS tvarkytoju sudaro sutartis, kuriose nurodomi reikalavimai sveikatinimo įstaigai kaip ESPBI IS tvarkytojai ir prisijungimo prie ESPBI IS tvarka ESPBI IS naudotojams:

7.1.	Sveikatinimo specialistai, dirbantys sveikatinimo įstaigose, neturinčiose savo informacinių sistemų (toliau – IS), e. sveikatos paslaugomis naudojasi per e. sveikatos portalą;

7.2.	Sveikatinimo specialistai, sveikatinimo įstaigos registratūros ar kiti įgalioti sveikatinimo įstaigos darbuotojai, dirbantys sveikatinimo įstaigose, turinčiose savo IS suintegruotas su ESPBI IS, e. sveikatos paslaugomis naudojasi per ESPBI IS duomenų mainų posistemę, o ESPBI IS e. sveikatos portalo posisteme gali naudotis skaitymo režimu;

7.3.	Sveikatinimo specialistai, sveikatinimo įstaigos registratūros ar kiti įgalioti sveikatinimo įstaigos darbuotojai (toliau visi kartu – specialistai) savo teises ir pareigas įgyvendina vadovaudamiesi įstatymais, kitais teisės aktais, sveikatinimo įstaigų vadovų tvirtinamais sveikatinimo įstaigų vidaus dokumentais.

71. Sveikatos draudimo įstatymo 262 straipsnyje nurodytas ūkio subjektas, sudaręs sutartį dėl kompensuojamųjų medicinos pagalbos priemonių apmokėjimo Privalomojo sveikatos draudimo fondo biudžeto lėšomis su teritorine ligonių kasa (toliau – ūkio subjektas), prieš pradėdamas naudotis ESPBI IS ir tvarkyti ESPBI IS duomenis su pagrindiniu ESPBI IS tvarkytoju sudaro duomenų teikimo sutartį, kurioje nurodomi reikalavimai ūkio subjektui kaip ESPBI IS tvarkytojui ir prisijungimo prie ESPBI IS tvarka ESPBI IS naudotojams:

71.1. ūkio subjekto darbuotojai, dirbantys ūkio subjekte, neturinčiame savo IS, e. sveikatos paslaugomis naudojasi per e. sveikatos portalą;

71.2. ūkio subjekto darbuotojai, dirbantys ūkio subjekte, turinčiame savo IS, kuri per integracines sąsajas teikia / gauna duomenis į / iš ESPBI IS, e. sveikatos paslaugomis naudojasi per ESPBI IS duomenų mainų posistemę arba ESPBI IS e. sveikatos portalo posistemę.

Papildyta punktu:

Nr. V-1826, 2021-08-06, paskelbta TAR 2021-08-06, i. k. 2021-17196

8.	Sveikatinimo įstaigos elektroniniu būdu tvarko surinktus paciento sveikatos duomenis, kurie sudaro paciento elektroninę medicininę istoriją (toliau – EMI). Sveikatinimo įstaigos į ESPBI IS perduoti EMI duomenys ir kiti įrašai susiję su paciento sveikatos priežiūra sudaro paciento elektroninę sveikatos istoriją (toliau – ESI).

9.	Esant sveikatinimo įstaigos IS veikimo sutrikimų, sudaryti elektroninį receptą (toliau – e. receptas), išduoti siuntimą bei tvarkyti paciento ESI galima per e. sveikatos portalą. Jei sutrinka sveikatinimo įstaigos IS, o ESPBI IS veikia, tai sveikatinimo įstaigos administratorius suteikia prieigos teises prie ESPBI IS E. sveikatos portalo posistemės skaitymo / rašymo režimu.

10.	Esant sveikatinimo įstaigos IS ir ESPBI IS veikimo sutrikimų, dėl kurių nėra galimybės paciento sveikatos duomenų tvarkyti elektroniniu būdu, sveikatinimo įstaiga privalo užtikrinti pacientų sveikatos duomenų fiksavimą rašytiniu būdu teisės aktų nustatyta tvarka. Pašalinus sveikatinimo įstaigos IS ar ESPBI IS veikimo sutrikimus, rašytine forma užfiksuoti paciento sveikatos duomenys turi būti įvedami į sveikatinimo įstaigos IS ar į ESPBI IS, prie suvedamų duomenų nurodant, kad duomenys pateikiami iš popierinio dokumento atitikmens. Duomenų suvedimą iš popierinio dokumento atitikmens sveikatinimo įstaiga organizuoja sveikatinimo įstaigos vidaus nustatyta tvarka.

11. Specialistui teisė naudotis e. sveikatos paslaugomis sveikatinimo įstaigoje suteikiama jam prisijungus prie e. sveikatos portalo ir autentifikavusis elektroniniu parašu ar Lietuvos bankų elektroninės bankininkystės sistemomis.

Punkto pakeitimai:

Nr. V-1826, 2021-08-06, paskelbta TAR 2021-08-06, i. k. 2021-17196

111. Ūkio subjekto darbuotojui teisė naudotis e. sveikatos paslaugomis ūkio subjekte suteikiama jam prisijungus prie e. sveikatos portalo ir autentifikavusis elektroniniu parašu ar Lietuvos bankų elektroninės bankininkystės sistemomis.

Papildyta punktu:

Nr. V-1826, 2021-08-06, paskelbta TAR 2021-08-06, i. k. 2021-17196

12.	Specialistui teisė naudotis e. sveikatos paslaugomis suteikiama jam prisijungus prie sveikatinimo įstaigos IS ir autentifikavusis jo elektroniniu parašu ar jungiantis sveikatinimo įstaigos suteiktomis identifikavimo priemonėmis.

121. Ūkio subjekto darbuotojui teisė naudotis e. sveikatos paslaugomis suteikiama jam prisijungus prie ūkio subjekto IS ir autentifikavusis elektroniniu parašu ar prisijungus ūkio subjekto suteiktomis identifikavimo priemonėmis.

Papildyta punktu:

Nr. V-1826, 2021-08-06, paskelbta TAR 2021-08-06, i. k. 2021-17196

13.	Pacientui ar paciento atstovui (toliau – pacientui) teisė naudotis e. sveikatos paslaugomis suteikiama jam prisijungus prie e. sveikatos portalo ir autentifikavusis elektroniniu parašu ar per Lietuvos bankų elektroninės bankininkystės sistemas.

14.	Sveikatinimo specialistas turi teisę naudotis e. sveikatos paslaugomis, jei jis dirba sveikatinimo įstaigoje, kuri turi licenciją verstis atitinkama veikla (jeigu vykdomai sveikatinimo veiklai licencija būtina), ir sveikatinimo specialisto licencija (jeigu jo vykdomai sveikatinimo veiklai licencija būtina) yra galiojanti.

15. Gavus teisę (prieigą) naudotis e. sveikatos portalo teikiamomis e. paslaugomis, privaloma nurodyti, kurioje sveikatinimo įstaigoje ar ūkio subjekte dirbama.

Punkto pakeitimai:

Nr. V-1826, 2021-08-06, paskelbta TAR 2021-08-06, i. k. 2021-17196

16.	Sveikatinimo įstaigose, kurios neturi savo IS, su sveikatinimo įstaiga susiję duomenys tvarkomi (įvedami ir (ar) koreguojami sveikatinimo įstaigas identifikuojantys kontaktiniai duomenys, sveikatinimo įstaigos skyrių sąrašai, sveikatinimo įstaigoje dirbančių specialistų, turinčių teisę naudotis ESPBI IS, sąrašai, atliekami kiti būtini duomenų tvarkymo veiksmai) per e. sveikatos portalą.

III SKYRIUS

PACIENTŲ ATVYKIMO FAKTO Į ASMENS SVEIKATOS PRIEŽIŪROS ĮSTAIGĄ REGISTRACIJA

17.	Pacientui atvykus į asmens sveikatos priežiūros įstaigą, pagal pateiktą asmens tapatybę patvirtinantį dokumentą turi būti nustatyta paciento tapatybė ir e. sveikatos portale ar asmens sveikatos priežiūros įstaigos IS nurodyti pacientą identifikuojančius duomenis.

18.	Patikrinus informaciją apie paciento draustumo būseną, taip pat ar pacientą gydantis gydytojas dirba asmens sveikatos priežiūros įstaigoje, į kurią atvyko pacientas, peržiūrėjus pacientui išduotų aktualių siuntimų sąrašą, asmens sveikatos priežiūros įstaigos IS arba e. sveikatos portale nurodoma paciento atvykimo priežastis, būdas ir kiti teisės aktuose nurodyti duomenys. Užregistravus paciento atvykimo į asmens sveikatos priežiūros įstaigą faktą, ESPBI IS tai asmens sveikatos priežiūros įstaigai, į kurią atvyko pacientas, suteikia prieigą prie paciento ESI.

19.	Registruojant neatpažintą ar anoniminį pacientą, identifikaciniai duomenys nenurodomi, ESPBI IS jam sukuria unikalų ESI identifikatorių (ID). Pakartotinis tokio paciento atvykimas gali būti registruojamas panaudojant ankstesnės registracijos paciento ESI ID.

20.	Paciento apsilankymo pabaigoje, jeigu nenumatomi kiti paciento apsilankymai dėl tos pačios priežasties, per e. sveikatos portalą ar asmens sveikatos priežiūros įstaigos IS privaloma užregistruoti apsilankymo pabaigos faktą.

21.	Prieigos prie paciento ESI teisė išlieka tol, kol nėra užregistruotas paciento apsilankymo asmens sveikatos priežiūros įstaigoje pabaigos faktas arba nėra praėjęs 30 dienų terminas, skaičiuojamas nuo paskutinio paciento ESI įrašo pateikimo į ESPBI IS momento.

IV SKYRIUS

ESI TVARKYMAS, PRANEŠIMŲ SIUNTIMAS, APSKAITOS IR STATISTINIŲ DUOMENŲ TEIKIMAS

22. Gavus prieigos prie paciento ESI teisę, galima peržiūrėti ir pildyti paciento ESI, sudaryti e. receptą, išduoti siuntimą, pildyti paciento skiepų kalendorių, paciento duomenų santrauką, atspausdinti paciento skaitmeninius pažymėjimus, tvarkyti Aprašo priede nurodytus dokumentus ir duomenis.

TAR pastaba: punkto redakcija nuo 2024-07-01:

22. Gavus prieigos prie paciento ESI teisę, galima peržiūrėti ir pildyti paciento ESI, sudaryti e. receptą, išduoti siuntimą, pildyti paciento skiepų kalendorių, paciento duomenų santrauką, tvarkyti Aprašo priede nurodytus dokumentus ir duomenis. ESI duomenų, susijusių su paciento psichikos sveikatos priežiūra, peržiūrėjimas reglamentuojamas Aprašo XI1 skyriuje.

Punkto pakeitimai:

Nr. V-1471, 2019-12-17, paskelbta TAR 2019-12-18, i. k. 2019-20388

Nr. V-1128, 2021-05-18, paskelbta TAR 2021-05-18, i. k. 2021-10976

Nr. V-1125, 2021-05-18, paskelbta TAR 2021-05-18, i. k. 2021-10973

Nr. V-99, 2023-01-25, paskelbta TAR 2023-01-25, i. k. 2023-01202

23.	Tokiu atveju, kai tvarkant paciento sveikatos duomenis yra pildomi Aprašo priede nurodyti klinikiniai elektroniniai dokumentai ir medicininės pažymos, šiuos elektroninius dokumentus atitinkančios rašytinės statistinės apskaitos formos ir medicininės pažymos, patvirtintos Lietuvos Respublikos sveikatos apsaugos ministro, yra nepildomos.

24.	Pacientams ar jų grupėms naudojantis e. sveikatos paslaugomis galima siųsti informacinius pranešimus, susijusius su ligų prevencija ir sveikatos priežiūra.

25.	Pirminėse asmens sveikatos priežiūros įstaigose privaloma pildyti paciento duomenų santrauką ir ją atnaujinti aktualiais duomenimis, kurie į paciento duomenų santrauką nepatenka automatiškai ESPBI IS priemonėmis. Paciento duomenų santrauka turi būti pildoma ir atnaujinama, kai tik atsiranda naujų paciento sveikatos duomenų, kurie turi būti įtraukti į paciento duomenų santrauką.

26.	Pirminei asmens sveikatos priežiūros įstaigai, kurioje pacientas yra prisiregistravęs, suteikiama prieiga prie visos paciento ESI. Prieiga prie paciento ESI taip pat gali būti suteikiama ir pacientui neatvykus į asmens sveikatos priežiūros įstaigą, o užregistravus jo atvykimo įvykį „Paslaugų suteikimas pacientui neatvykus į asmens sveikatos priežiūros įstaigą“.

27.	Pildant paciento ESI, gali būti naudodami jau esamo ESI įrašo duomenys.

28. Iš elektroninių sveikatos įrašų sukurti paciento elektroniniai dokumentai, kurie yra teikiami į ESPBI IS, turi būti patvirtinami elektroniniu parašu arba elektroniniu spaudu.

Punkto pakeitimai:

Nr. V-1222, 2022-07-12, paskelbta TAR 2022-07-12, i. k. 2022-15294

V SKYRIUS

SIUNTIMO IŠDAVIMAS

29.	Nustačius, kad pacientui turi būti išduotas siuntimas dėl konsultacijos, tyrimo ar gydymo, toks siuntimas turi būti suformuojamas ir patvirtinamas ESPBI IS priemonėmis (per asmens sveikatos priežiūros įstaigos IS ar tiesiogiai e. sveikatos portale).

30. Formuojant siuntimą, užpildomi siuntimo elektroninio dokumento laukai, nurodoma siuntimo išdavimo priežastis, galima pateikti nuorodas į su siuntimu susijusius paciento ESI įrašus ir kitą reikalingą informaciją. Suformuotas siuntimas patvirtinamas elektroniniu parašu arba elektroniniu spaudu.

Punkto pakeitimai:

Nr. V-1222, 2022-07-12, paskelbta TAR 2022-07-12, i. k. 2022-15294

31. Dar nepanaudotą suformuotą ir patvirtintą siuntimą galima panaikinti. Atšaukiant siuntimą nurodomos siuntimo atšaukimo priežastys ir siuntimo atšaukimo faktas patvirtinamas elektroniniu parašu arba elektroniniu spaudu.

Punkto pakeitimai:

Nr. V-1222, 2022-07-12, paskelbta TAR 2022-07-12, i. k. 2022-15294

32.	Galima peržiūrėti jau išduotus siuntimus. Pasirinkus konkretų siuntimą, jam yra pateikiama detali siuntimo informacija ir suteikiama galimybė peržiūrėti siuntimo dokumentą ar nuorodas į su siuntimu susijusius ESI įrašus.

VI SKYRIUS

SKIEPŲ KALENDORIAUS TVARKYMAS

33.	Turint prieigos prie paciento ESI teisę, galima peržiūrėti paciento skiepų kalendorių ir kurti naujus paciento skiepų įrašus, susietus su skiepų kalendoriumi.

34.	Skiepų kalendoriai yra automatiškai užpildomi Lietuvos Respublikos vaikų profilaktinių skiepijimų kalendoriuje, patvirtintame Lietuvos Respublikos sveikatos apsaugos ministro 2014 m. vasario 27 d. įsakymu Nr. V-283 „Dėl Lietuvos Respublikos vaikų profilaktinių skiepijimų kalendoriaus patvirtinimo“, nurodytais rekomenduojamais skiepais.

35.	Kuriant paciento skiepų įrašą, susietą su skiepų kalendoriumi, privaloma pateikti detalią skiepo įrašo informaciją ir nuorodas į susijusius ESI įrašus ar siuntimus skiepytis.

36.	Paciento atsisakymas skiepytis pažymimas skiepų kalendoriuje.

VII SKYRIUS

VAISTINIO PREPARATO, MEDICINOS PRIEMONĖS (MEDICINOS PRIETAISO), KOMPENSUOJAMOSIOS MEDICINOS PAGALBOS PRIEMONĖS SKYRIMO FORMAVIMAS IR E. RECEPTO SUDARYMAS

37. Nustačius paciento diagnozę ir nusprendus, kad pacientui turi būti skirtas vaistinis preparatas, medicinos priemonė (medicinos prietaisas) ar kompensuojamoji medicinos pagalbos priemonė, atitinkamai užpildomi visi ESI įrašo duomenys, įskaitant ir vaistinio preparato, medicinos priemonės (medicinos prietaiso) ar kompensuojamosios medicinos pagalbos priemonės skyrimo duomenis, arba užpildžius dalinius ESI įrašo duomenis atitinkamai užpildomi vaistinio preparato, medicinos priemonės (medicinos prietaiso) ar kompensuojamosios medicinos pagalbos priemonės skyrimo duomenys. ESI įrašas patvirtinamas elektroniniu parašu arba elektroniniu spaudu, o dalinis ESI įrašas – ESPBI IS priemonėmis.

Punkto pakeitimai:

Nr. V-1222, 2022-07-12, paskelbta TAR 2022-07-12, i. k. 2022-15294

38.	Pasirinkus konkretų įrašą apie vaistinio preparato, medicinos priemonės (medicinos prietaiso) ar kompensuojamosios medicinos pagalbos priemonės skyrimą, yra suteikiama galimybė peržiūrėti vaistinio preparato, medicinos priemonės (medicinos prietaisas) ar kompensuojamosios medicinos pagalbos priemonės skyrimo dokumentą ar su vaistinio preparato, medicinos priemonės (medicinos prietaiso) ar kompensuojamosios medicinos pagalbos priemonės skyrimu susijusį ESI įrašą ir pagal vaistinio preparato, medicinos priemonės (medicinos prietaiso) ar kompensuojamosios medicinos pagalbos priemonės skyrimą sudarytus e. receptus.

39.	E. sveikatos portalo personalizuotoje srityje galima kurti, saugoti, koreguoti ir naudoti užpildytus vaistinio preparato, medicinos priemonės (medicinos prietaiso) ar kompensuojamosios medicinos pagalbos priemonės skyrimo ruošinius.

40. E. receptas tvirtinamas elektroniniu parašu arba elektroniniu spaudu.

Punkto pakeitimai:

Nr. V-1222, 2022-07-12, paskelbta TAR 2022-07-12, i. k. 2022-15294

41.	Galima atšaukti vaistinio preparato, medicinos priemonės (medicinos prietaiso) ar kompensuojamosios medicinos pagalbos priemonės skyrimą ir vaistinio preparato, medicinos priemonės (medicinos prietaiso) ar kompensuojamosios medicinos pagalbos priemonės skyrimo pagrindu suformuotą e. receptą, jeigu pagal šį receptą dar nė karto nėra įsigytas vaistinis preparatas, medicinos priemonė (medicinos prietaisas) ar kompensuojamoji medicinos pagalbos priemonė.

42.	Pacientui atvykus į asmens sveikatos priežiūros įstaigą, peržiūrėjus konkretaus paciento vaistinių preparatų, medicinos priemonių (medicinos prietaisų) ar kompensuojamųjų medicinos pagalbos priemonių skyrimų arba e. receptų informaciją ir teisės aktų nustatyta tvarka konstatavus vaistinio preparato, medicinos priemonės (medicinos prietaiso) ar kompensuojamosios medicinos pagalbos priemonės skyrimo pacientui pratęsimo poreikį, ankstesnio ESI įrašo, kuriuo buvo suformuotas vaistinio preparato, medicinos priemonės (medicinos prietaiso) ar kompensuojamosios medicinos pagalbos priemonės skyrimas, pagrindu galima sukurti naują ESI įrašą ir suformuoti vaistinio preparato, medicinos priemonės (medicinos prietaiso) ar kompensuojamosios medicinos pagalbos priemonės skyrimą.

43. Galima koreguoti vaistinio preparato, medicinos priemonės (medicinos prietaiso) ar kompensuojamosios medicinos pagalbos priemonės skyrimą. Norint koreguoti vaistinio preparato, medicinos priemonės (medicinos prietaiso) ar kompensuojamosios medicinos pagalbos priemonės skyrimą, redaguojamas atitinkamas ESI įrašas. Pakoreguotas ESI įrašas patvirtinamas elektroniniu parašu arba elektroniniu spaudu.

Punkto pakeitimai:

Nr. V-1222, 2022-07-12, paskelbta TAR 2022-07-12, i. k. 2022-15294

431. Elektroninis receptas netaisomas. Pastebėjus neteisingus duomenis, pvz., susijusius su recepto išrašymu, po elektroninio recepto pasirašymo elektroniniu parašu arba jo patvirtinimo elektroniniu spaudu, jis atšaukiamas, nurodant, dėl kokių priežasčių jis atšaukiamas, ir išrašomas naujas, išskyrus atvejus, kai pagal jį vaistai, kompensuojamosios medicinos pagalbos priemonės ar medicinos priemonės (medicinos prietaisai) išduoti (parduoti). Sveikatos priežiūros specialistas asmeniškai atsako už sudarytus, patvirtintus ir elektroniniu spaudu patvirtintus arba asmeniniu teisinę galią turinčiu elektroniniu parašu pasirašytus elektroninius receptus.

Papildyta punktu:

Nr. V-1544, 2022-10-12, paskelbta TAR 2022-10-12, i. k. 2022-20721

44. Detalią e. recepto sudarymo tvarką nustato Receptų rašymo ir vaistinių preparatų, medicinos priemonių (medicinos prietaisų) ir kompensuojamųjų medicinos pagalbos priemonių išdavimo (pardavimo) vaistinėse gyventojams ir popierinių receptų saugojimo, išdavus (pardavus) vaistinius preparatus, medicinos priemones (medicinos prietaisus) ir kompensuojamąsias medicinos pagalbos priemones vaistinėje, taisyklės, patvirtintos Lietuvos Respublikos sveikatos apsaugos ministro 2002 m. kovo 8 d. įsakymu Nr. 112 „Dėl Receptų rašymo ir vaistinių preparatų, medicinos priemonių (medicinos prietaisų) ir kompensuojamųjų medicinos pagalbos priemonių išdavimo (pardavimo) vaistinėse gyventojams ir popierinių receptų saugojimo, išdavus (pardavus) vaistinius preparatus, medicinos priemones (medicinos prietaisus) ir kompensuojamąsias medicinos pagalbos priemones vaistinėje, taisyklių patvirtinimo.

Punkto pakeitimai:

Nr. V-1544, 2022-10-12, paskelbta TAR 2022-10-12, i. k. 2022-20721

VIII SKYRIUS

VAISTINIŲ PREPARATŲ, MEDICINOS PRIEMONIŲ (MEDICINOS PRIETAISŲ) AR KOMPENSUOJAMŲJŲ MEDICINOS PAGALBOS PRIEMONIŲ PAGAL E. RECEPTĄ IŠDAVIMAS

45. Pacientas, atvykęs į vaistinę, ūkio subjektą ar inicijavęs vaisto pirkimą nuotoliniu būdu, e. sveikatos portale autentifikuojasi patikimu elektroniniu būdu arba e. sveikatos portale, vaistinės IS ar ūkio subjekto IS įvesdamas pacientą ar paciento įgaliotą asmenį identifikuojančius duomenis. Farmacijos specialistai ir (ar) vaistinės, kuriose jie dirba, ūkio subjektai ir (ar) jų darbuotojai neturi kaupti ir saugoti pacientų asmens duomenų.

Punkto pakeitimai:

Nr. V-486, 2020-03-23, paskelbta TAR 2020-03-24, i. k. 2020-05934

Nr. V-1125, 2021-05-18, paskelbta TAR 2021-05-18, i. k. 2021-10973

Nr. V-1826, 2021-08-06, paskelbta TAR 2021-08-06, i. k. 2021-17196

46. Jeigu asmuo nori vaistinius preparatus, medicinos priemones (medicinos prietaisus) ar kompensuojamąsias medicinos pagalbos priemones pagal receptą atsiimti atstovaujamo paciento vardu, patikrinama pacientą atstovaujančio asmens tapatybė ir e. sveikatos portale, vaistinės IS ar ūkio subjekto IS nurodoma, kieno vardu sudarytų e. receptų pagrindu pacientui atstovaujančiam asmeniui išduodami vaistiniai preparatai, medicinos priemonės (medicinos prietaisai) ar kompensuojamosios medicinos pagalbos priemonės.

Punkto pakeitimai:

Nr. V-1826, 2021-08-06, paskelbta TAR 2021-08-06, i. k. 2021-17196

47. Parengiamas elektroninis vaistinio preparato, medicinos priemonės (medicinos prietaiso) ir kompensuojamosios medicinos pagalbos priemonės išdavimo (pardavimo) dokumentas, kuris tvirtinamas elektroniniu parašu arba elektroniniu spaudu. Patvirtintas elektroninis vaistinio preparato, medicinos priemonės (medicinos prietaiso) ir kompensuojamosios medicinos pagalbos priemonės išdavimo (pardavimo) dokumentas jo patvirtinimo dieną turi būti pateikiamas į ESPBI IS.

Punkto pakeitimai:

Nr. V-1222, 2022-07-12, paskelbta TAR 2022-07-12, i. k. 2022-15294

Nr. V-1544, 2022-10-12, paskelbta TAR 2022-10-12, i. k. 2022-20721

48. Elektroninis vaistinio preparato, medicinos priemonės (medicinos prietaiso) ir kompensuojamosios medicinos pagalbos priemonės išdavimo (pardavimo) dokumentas netaisomas. Pastebėjus neteisingus duomenis, jis atšaukiamas, nurodant atšaukimo priežastį ir, jei reikia, parengiamas naujas elektroninis vaistinio preparato, medicinos priemonės (medicinos prietaiso) ir kompensuojamosios medicinos pagalbos priemonės išdavimo (pardavimo) dokumentas, kuris tvirtinamas elektroniniu parašu arba elektroniniu spaudu.

Punkto pakeitimai:

Nr. V-1222, 2022-07-12, paskelbta TAR 2022-07-12, i. k. 2022-15294

Nr. V-1544, 2022-10-12, paskelbta TAR 2022-10-12, i. k. 2022-20721

49. Detalią vaistinių preparatų, medicinos priemonių (medicinos prietaisų) ar kompensuojamųjų medicinos pagalbos priemonių išdavimo (pardavimo) pagal e. receptą tvarką nustato Receptų rašymo ir vaistinių preparatų, medicinos priemonių (medicinos prietaisų) ir kompensuojamųjų medicinos pagalbos priemonių išdavimo (pardavimo) vaistinėse gyventojams ir popierinių receptų saugojimo, išdavus (pardavus) vaistinius preparatus, medicinos priemones (medicinos prietaisus) ir kompensuojamąsias medicinos pagalbos priemones vaistinėje, taisyklės, patvirtintos Lietuvos Respublikos sveikatos apsaugos ministro 2002 m. kovo 8 d. įsakymu Nr. 112 „Dėl Receptų rašymo ir vaistinių preparatų, medicinos priemonių (medicinos prietaisų) ir kompensuojamųjų medicinos pagalbos priemonių išdavimo (pardavimo) vaistinėse gyventojams ir popierinių receptų saugojimo, išdavus (pardavus) vaistinius preparatus, medicinos priemones (medicinos prietaisus) ir kompensuojamąsias medicinos pagalbos priemones vaistinėje, taisyklių patvirtinimo.

Punkto pakeitimai:

Nr. V-1544, 2022-10-12, paskelbta TAR 2022-10-12, i. k. 2022-20721

IX SKYRIUS

MEDICININIŲ VAIZDŲ DUOMENŲ ĮVEDIMAS IR PERŽIŪRA

50.	Asmens sveikatos priežiūros įstaigose, neturinčiose savo IS ar specializuotos medicininių vaizdų saugojimo ir mainų informacinės sistemos (toliau – PACS), medicininius vaizdus sudarančios rinkmenos į ESPBI IS perduodamos ir medicininių vaizdų diagnostiniai aprašymai rengiami e. sveikatos portale.

51.	Asmens sveikatos priežiūros įstaigose, turinčiose PACS, medicininius vaizdus sudarančias rinkmenas galima perduoti automatiniu būdu naudojantis ESPBI IS duomenų mainų posisteme, o medicininių vaizdų diagnostinius aprašymus rengti e. sveikatos portale.

52.	Asmens sveikatos priežiūros įstaigose, turinčiose PACS ir IS, medicininius vaizdus sudarančias rinkmenas ir medicininių vaizdų diagnostinius aprašymus galima perduoti automatiniu būdu naudojantis ESPBI IS duomenų mainų posistemę.

53.	Medicininius vaizdus galima originaliu formatu atsisiųsti į darbo vietos kompiuterį arba PACS, arba peržiūrėti glaudinto formato medicininius vaizdus e. sveikatos portale.

X SKYRIUS

PACIENTŲ NAUDOJIMASIS E. SVEIKATOS PASLAUGOMIS E. SVEIKATOS POSISTEMĖJE

Pakeistas skyriaus pavadinimas:

Nr. V-1125, 2021-05-18, paskelbta TAR 2021-05-18, i. k. 2021-10973

54. Pacientas e. sveikatos portale turi teisę peržiūrėti savo, vaiko (įvaikio), globotinio ESI įrašus ir atsisiųsti su savo ESI įrašais susijusius medicininius vaizdus, laboratorinių tyrimų rezultatų (duomenų) protokolus, vakcinacijos įrašus, peržiūrėti išduotus siuntimus, sudarytus e. receptus ir skiepų kalendoriaus įrašus, išsisaugoti ar atsisiųsti skaitmeninius pažymėjimus, pateikti savo komentarą apie atitinkamą ESI įrašą, išduotą siuntimą ar sudarytą e. receptą arba pateikti su sveikata susijusius pastebėjimus bei pasirinkti, ar ši paciento įvesta informacija bus matoma tik jam, ar visiems prieigą prie paciento ESI turintiems asmenims. Pacientas, prisijungęs prie e. sveikatos portalo, turi teisę pasirinkti išrašytą e. receptą (-us), pagal kurį (-iuos) jis pageidauja įsigyti vaistinį preparatą (-us) ar medicinos pagalbos priemonę (-es) nuvykęs į vaistinę, ūkio subjektą ir (ar) nuotoliniu būdu. Ši teisė gali būti ribojama teisės aktų nustatyta tvarka.

TAR pastaba: punkto redakcija nuo 2024-07-01:

54. Pacientas e. sveikatos portale turi teisę peržiūrėti savo, vaiko (įvaikio), globotinio ESI įrašus ir atsisiųsti su savo ESI įrašais susijusius medicininius vaizdus, peržiūrėti išduotus siuntimus, sudarytus e. receptus ir skiepų kalendoriaus įrašus, išsisaugoti ar atsisiųsti skaitmeninius pažymėjimus, pateikti savo komentarą apie atitinkamą ESI įrašą, išduotą siuntimą ar sudarytą e. receptą arba pateikti su sveikata susijusius pastebėjimus bei pasirinkti, ar ši paciento įvesta informacija bus matoma tik jam, ar visiems prieigą prie paciento ESI turintiems asmenims. Pacientas, prisijungęs prie e. sveikatos portalo, turi teisę pasirinkti išrašytą e. receptą (-us), pagal kurį (-iuos) jis pageidauja įsigyti vaistinį preparatą (-us) ar medicinos pagalbos priemonę (-es) nuvykęs į vaistinę ir (ar) nuotoliniu būdu. Ši teisė gali būti ribojama teisės aktų nustatyta tvarka. Paciento teisės peržiūrėti savo ESI įrašus, susijusius su paciento psichikos sveikatos priežiūra e. sveikatos portale, ribojimo tvarka nustatyta Aprašo XI1 skyriuje.

Registrų centras e. sveikatos portale privalo pateikti informaciją apie duomenų valdytoją, duomenų tvarkytojus, duomenų tvarkymo tikslus, tvarkomų asmens duomenų kategorijas, duomenų saugojimo laikotarpį, pacientų teisę susipažinti su tvarkomais duomenimis, teisę prašyti, kad duomenų tvarkytojas ištaisytų netikslius duomenis arba apribotų duomenų tvarkymą, teisę nesutikti, kad duomenys būtų tvarkomi, teisę pateikti skundą priežiūros institucijai, nurodyti, iš kokių šaltinių gauti paciento duomenys ir kokiems duomenų gavėjams jie teikiami.

Punkto pakeitimai:

Nr. V-1471, 2019-12-17, paskelbta TAR 2019-12-18, i. k. 2019-20388

Nr. V-488, 2020-03-23, paskelbta TAR 2020-03-24, i. k. 2020-05933

Nr. V-1128, 2021-05-18, paskelbta TAR 2021-05-18, i. k. 2021-10976

Nr. V-1125, 2021-05-18, paskelbta TAR 2021-05-18, i. k. 2021-10973

Nr. V-1826, 2021-08-06, paskelbta TAR 2021-08-06, i. k. 2021-17196

Nr. V-2649, 2021-11-23, paskelbta TAR 2021-11-23, i. k. 2021-24047

Nr. V-99, 2023-01-25, paskelbta TAR 2023-01-25, i. k. 2023-01202

55.	Paciento pateikta informacija automatiškai registruojama ESPBI IS, pažymint, kad informacija yra pateikta paciento. Duomenys su žyma, nurodančia, kad informacija pateikta paciento, nėra laikomi klinikiniais duomenimis ir neprivaloma į šiuos duomenis atsižvelgti.

56.	Pacientas e. sveikatos portale turi teisę išreikšti valią ir nurodyti tam tikrus savo ESI asmens duomenis, kurie nebus matomi, išskyrus pacientą gydantį šeimos gydytoją ir konkretų ESI įrašą sukūrusį asmenį. Prieigos prie savo ESI įrašų suteikimo ar uždraudimo faktą, susipažinęs su tokio sprendimo galimomis pasekmėmis, pacientas privalo patvirtinti elektroniniu parašu.

57. Teikiant būtinąją medicinos pagalbą pacientui, atliekant paciento medicinos ekspertizę (teismo, specializuotąją, psichiatrinę, psichologinę ar kitokią) ar teikiant išvadas dėl paciento darbo profesinės rizikos sąlygomis ir karinės medicinos ekspertizės komisijai, kai šių duomenų reikia paciento (tikrosios karo tarnybos kario) karinei medicinos ekspertizei atlikti, prieigos teisė prie visų paciento ESI duomenų, nepriklausomai nuo paciento nustatytos prieigos prie jo ESI duomenų apribojimo, neribojama.

58. Specialistui, sukūrusiam paciento ESI įrašus, nepriklausomai nuo paciento nustatytos prieigos prie jo ESI duomenų apribojimo, prieigos teisė nėra ribojama.

TAR pastaba: punkto redakcija nuo 2024-07-01:

58. Specialistui, sukūrusiam paciento ESI įrašus, nepriklausomai nuo paciento nustatytos prieigos prie jo ESI duomenų apribojimo, prieigos teisė nėra ribojama, išskyrus Aprašo XI1 skyriuje numatytas išimtis.

Punkto pakeitimai:

Nr. V-1471, 2019-12-17, paskelbta TAR 2019-12-18, i. k. 2019-20388

Nr. V-1128, 2021-05-18, paskelbta TAR 2021-05-18, i. k. 2021-10976

Nr. V-99, 2023-01-25, paskelbta TAR 2023-01-25, i. k. 2023-01202

59.	Pacientas turi teisę pasirinkti ir kaip atstovus nurodyti kitus asmenis, kuriuos įgalioja atlikti veiksmus, susijusius su jo sveikatos įrašais, esančiais ESPBI IS (peržiūrėti ir komentuoti paciento ESI įrašus, peržiūrėti paciento skiepų kalendoriaus įrašus, peržiūrėti pacientui išduotas pažymas, peržiūrėti paciento siuntimus, įgaliojusio paciento vardu teikti prašymus gauti pažymas, peržiūrėti ir atsakyti gautus pranešimus, valdyti paciento įgaliojimus, apriboti prieigos prie paciento ESI teises), įskaitant teisę atsiimti vaistus ar MPP pagal jam išduotus e. receptus. Pacientas, nurodydamas kitus jam atstovaujančius asmenis, kuriuos įgalioja atlikti veiksmus, susijusius su jo sveikatos įrašais, esančiais ESPBI IS, pateikia šių įgaliojimų terminus, įgaliotąjį (-uosius) asmenį (-is) identifikuojančius duomenis.

60.	ESPBI IS, patikrinusi, ar įvesti paciento atstovo asmens duomenys yra teisingi, suformuoja ir pateikia elektroninį paciento atstovo įgaliojimą paciento sveikatos įrašų peržiūrai. Įgaliojimą atstovui pacientas privalo patvirtinti e. sveikatos portale.

61.	Jeigu pacientas, kuris prisijungė prie e. sveikatos portalo ir patvirtino savo tapatybę, yra įgaliotas peržiūrėti kito paciento ESI ar atlikti kitus su įgaliojusio paciento sveikata susijusius veiksmus, jis e. sveikatos portalo personalizuotoje srityje turi pasirinkti jam priskirtą konkretų įgaliojimą, pagal kurį atliks su e. sveikatos paslaugomis susijusius veiksmus.

62.	Pacientas turi galimybę iš savo prieigos e. sveikatos portale pateikti prašymą savo šeimos gydytojui suformuoti pasirinktą iš ESPBI IS realizuotų pažymų sąrašo medicininę pažymą.

63.	Aprašo 62 punkte nurodyta suformuota pažyma pasirašoma elektroniniu parašu.

64.	Pacientas medicinines pažymas viešojo administravimo institucijoms ar įstaigoms, kitiems subjektams gali pateikti, kai pažymos yra užregistruotos ESPBI IS.

65.	Pacientas turi teisę gauti pranešimus, priminimus apie išduotus siuntimus, e. receptus, apie kuriuos pacientas informuojamas e. sveikatos portale jo personalizuotoje srityje arba kurie yra automatiškai išsiunčiami pacientui jo e. sveikatos portalo personalizuotoje srityje nustatytu būdu. Pacientas turi teisę pateikti atsakymą į gautą pranešimą. Pacientas turi teisę nurodyti, kad jam nebūtų siunčiami tam tikrų kategorijų elektroniniai pranešimai, susiję su sveikatos priežiūra.

XI SKYRIUS

ELEKTRONINIŲ MEDICININIŲ DOKUMENTŲ SUNAIKINIMAS

66. Praėjus 6 mėnesiams nuo Aprašo priede nurodyto elektroninio medicininio dokumento pateikimo į ESPBI IS, nepatvirtinti elektroniniu parašu arba elektroniniu spaudu dokumentai yra sunaikinami.

Punkto pakeitimai:

Nr. V-1222, 2022-07-12, paskelbta TAR 2022-07-12, i. k. 2022-15294

67. Praėjus 6 mėnesiams nuo medicininio vaizdo (diagnostinio tyrimo) pateikimo į ESPBI IS ir per šį laikotarpį į ESPBI IS negavus elektroniniu parašu patvirtinto medicininio vaizdo diagnostinio aprašymo (elektroninis medicininis dokumentas E027-va), šis medicininis vaizdas yra sunaikinamas.

68. Už nepasirašytų arba elektroniniu spaudu nepatvirtintų elektroninių medicininių dokumentų ir neaprašytų medicininių vaizdų sunaikinimą yra atsakingas pagrindinis ESPBI IS tvarkytojas.

Punkto pakeitimai:

Nr. V-1222, 2022-07-12, paskelbta TAR 2022-07-12, i. k. 2022-15294

Skyriaus pakeitimai:

Nr. V-1471, 2019-12-17, paskelbta TAR 2019-12-18, i. k. 2019-20388

XI1 SKYRIUS

ESI DUOMENŲ, SUSIJUSIŲ SU PACIENTO PSICHIKOS SVEIKATOS PRIEŽIŪRA, TVARKYMAS

TAR pastaba: papildoma skyriumi nuo 2024-07-01:

681. ASPĮ IS ar e. sveikatos portale daromi paciento ESI įrašai, susiję su paciento psichikos sveikatos priežiūra.

682. Paciento ESI įrašus, susijusius su jo psichikos sveikatos priežiūra, Apraše nustatytais būdais turi teisę peržiūrėti:

682.1. pacientą gydantys psichikos sveikatos priežiūros specialistas, šeimos gydytojas, kurį pacientas yra pasirinkęs prisirašydamas prie pirminės asmens sveikatos priežiūros įstaigos, – visus paciento ESI esančius duomenis, susijusius su paciento psichikos sveikatos priežiūra;

682.2. Aprašo 57 punkte nurodyti subjektai – visus paciento ESI esančius duomenis, susijusius su paciento psichikos sveikatos priežiūra;

682.3. pacientai (ar jų atstovai) – visus paciento ESI esančius duomenis, susijusius su paciento psichikos sveikatos priežiūra;

682.4. sveikatinimo specialistai (išskyrus subjektus, nurodytus Aprašo 682.1.papunktyje) – su paciento psichikos sveikatos priežiūra susijusius paciento ESI esančius duomenis, kurie gali turėti įtakos kitų ligų eigai ir gydymui (psichiatrinė diagnozė, gydymo laikotarpiai ir gydymo įstaigos bei skiriamas medikamentinis ar nemedikamentinis gydymas ir pan.).

683. Aprašo 57 punkte ir 682.4. papunktyje nurodyti subjektai per ESPBI IS turi priėjimą prie duomenų apie paciento psichikos sveikatos priežiūrą (ar pacientas gydėsi dėl psichikos sutrikimo, kokiais laikotarpiais ir kokiose įstaigose). Aprašo 57 punkte ir 682.4. papunktyje nurodyti subjektai papildomus paciento ESI duomenis apie paciento psichikos sveikatos priežiūrą per ESPBI IS gali gauti kreipdamiesi į pacientui psichikos sveikatos priežiūros paslaugas teikiančią įstaigą ar šeimos gydytoją, kurį pacientas yra pasirinkęs prisirašydamas prie pirminės asmens sveikatos priežiūros įstaigos, su motyvuotu prašymu, kuriame turi būti nurodytas šių duomenų gavimo tikslas, ar pateikdami kitą Lietuvos Respublikos sveikatos apsaugos ministro 2001 m. vasario 1 d. įsakyme Nr. 65 „Dėl Informacijos apie pacientą valstybės institucijoms ir kitoms įstaigoms teikimo tvarkos patvirtinimo“ numatytą valstybės institucijos dokumentą, pagrindžiantį duomenų apie paciento psichikos sveikatos būklę reikalingumą.

Skyriaus pakeitimai:

Nr. V-1128, 2021-05-18, paskelbta TAR 2021-05-18, i. k. 2021-10976

Nr. V-99, 2023-01-25, paskelbta TAR 2023-01-25, i. k. 2023-01202

XII SKYRIUS

BAIGIAMOSIOS NUOSTATOS

69. Asmenys, pažeidę Aprašo reikalavimus, atsako įstatymų ir kitų teisės aktų nustatyta tvarka.

Papildyta skyriumi:

Nr. V-1471, 2019-12-17, paskelbta TAR 2019-12-18, i. k. 2019-20388

___________________

Elektroninės sveikatos paslaugų ir

bendradarbiavimo infrastruktūros informacinės

sistemos naudojimo tvarkos aprašo

priedas

ELEKTRONINĖS SVEIKATOS IR PASLAUGŲ BENDRADARBIAVIMO INFRASTRUKTŪROS INFORMACINĖS SISTEMOS ELEKTRONINIŲ MEDICININIŲ DOKUMENTŲ, ATITINKANČIŲ STATISTINES APSKAITOS FORMAS, SĄRAŠAS

Nr.	Kodas	Klinikinio elektroninio dokumento pavadinimas	Atitinka statistinę apskaitos formą ar jos dalį	Teikimas į ESPBI IS
1.	E003	Stacionaro epikrizė	003/a „Gydymo stacionare ligos istorijos“ dalis „epikrizė“	Privalomas
2.	E025	Ambulatorinio apsilankymo aprašymas	025/a „Ambulatorinės asmens sveikatos istorijos“ dalis 025-1/a „Įdėtinis lapas į ambulatorinę kortelę“	Privalomas
3.	E027	Siuntimas konsultacijai, tyrimams, gydymui	027/a „Medicinos dokumentų išrašas / siuntimas“	Privalomas
4.	E027-a	Atsakymas į siuntimą konsultacijai, tyrimams, gydymui	027/a „Medicinos dokumentų išrašas / siuntimas“	Privalomas, kai ESPBI IS buvo suformuota E027 forma
5.	E027-va	Diagnostinio tyrimo aprašymas	027/a „Medicinos dokumentų išrašas / siuntimas“	Privalomas, kai ESPBI IS buvo suformuota E027 forma
6.	E063	Vakcinacijos įrašas	063/a „Profilaktiniai skiepijimai“	Privalomas
7.	E200	Laboratorinio tyrimo užsakymas	200/a „Siuntimas laboratoriniam tyrimui ir rezultatas“	Privalomas, kai susijęs dėl COVID-19 ligos (koronaviruso infekcijos) diagnostikos
8.	E200-a	Laboratorinio tyrimo rezultatų (duomenų) protokolas	200/a „Siuntimas laboratoriniam tyrimui ir rezultatas“	Privalomas, kai ESPBI IS buvo suformuota E200 forma
9.	E014	Patologijos tyrimo užsakymas	014-1/a „Biopsinės ir operacinės medžiagos siuntimas tirti“	Pasirinktinis
10.	E014-a	Patologijos tyrimo atsakymas	014-1/a „Biopsinės ir operacinės medžiagos tyrimo rezultatai“	Privalomas, kai ESPBI IS buvo suformuota E014 forma
11.	EREC01	Elektroninis receptas	Recepto 1, 2, 3 formos	Privalomas
12.	EVAI01	Elektroninis vaistinio preparato ir (ar) kompensuojamosios medicinos pagalbos priemonės išdavimo dokumentas	_	Privalomas, kai ESPBI IS buvo suformuota EREC01 forma
13.	E103-1	Vaiko gimimo pažymėjimas	103-1/a „Vaiko gimimo pažymėjimas“	Privalomas
14.	E047	Privalomo sveikatos patikrinimo medicininė pažyma	047/a „Privalomo sveikatos patikrinimo medicininė pažyma“	Pasirinktinis
15.	E048	Asmens medicininė knygelė (sveikatos pasas)	048/a „Asmens medicininė knygelė (sveikatos pasas)“	Pasirinktinis
16.	E049	Asmens privalomojo sveikatos tikrinimo kortelė	-	Privalomas
17.	E083-1	Vairuotojo sveikatos patikrinimo medicininė pažyma	083-1/a „Vairuotojo sveikatos patikrinimo medicininė pažyma“	Privalomas
18.	E106	Medicininis mirties liudijimas	106/a „Medicininis mirties liudijimas“	Privalomas
19.	E106-2-1	Medicininis perinatalinės mirties liudijimas	106-2-1/a „Medicininis perinatalinės mirties liudijimas“	Privalomas
20.	E-027-1	Vaiko sveikatos pažymėjimas	027-1/a „Vaiko sveikatos pažymėjimas“	Privalomas“
20.	E-027-1	Mokinio sveikatos pažymėjimas	-	Privalomas

Priedo pakeitimai:

Nr. V-486, 2020-03-23, paskelbta TAR 2020-03-24, i. k. 2020-05934

Nr. V-1454, 2020-06-12, paskelbta TAR 2020-06-15, i. k. 2020-13087

Nr. V-1125, 2021-05-18, paskelbta TAR 2021-05-18, i. k. 2021-10973

Pakeitimai:

1.

Lietuvos Respublikos sveikatos apsaugos ministerija, Įsakymas

Nr. V-858, 2017-07-12, paskelbta TAR 2017-07-12, i. k. 2017-12041

Dėl Lietuvos Respublikos sveikatos apsaugos ministro 2015 m. gegužės 26 d. įsakymo Nr. V-657 "Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo" pakeitimo

2.

Lietuvos Respublikos sveikatos apsaugos ministerija, Įsakymas

Nr. V-1121, 2017-09-27, paskelbta TAR 2017-09-28, i. k. 2017-15220

Dėl Lietuvos Respublikos sveikatos apsaugos ministro 2015 m. gegužės 26 d. įsakymo Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo" pakeitimo

3.

Lietuvos Respublikos sveikatos apsaugos ministerija, Įsakymas

Nr. V-142, 2018-02-06, paskelbta TAR 2018-02-07, i. k. 2018-01911

Dėl Lietuvos Respublikos sveikatos apsaugos ministro 2015 m. gegužės 26 d. įsakymo Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“ pakeitimo

4.

Lietuvos Respublikos sveikatos apsaugos ministerija, Įsakymas

Nr. V-427, 2018-04-18, paskelbta TAR 2018-04-19, i. k. 2018-06256

Dėl Lietuvos Respublikos sveikatos apsaugos ministro 2015 m. gegužės 26 d. įsakymo Nr. V-657 "Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo" pakeitimo

5.

Lietuvos Respublikos sveikatos apsaugos ministerija, Įsakymas

Nr. V-529, 2018-04-26, paskelbta TAR 2018-04-27, i. k. 2018-06783

Dėl Lietuvos Respublikos sveikatos apsaugos ministro 2015 m. gegužės 26 d. įsakymo Nr. V-657 "Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo" pakeitimo

6.

Lietuvos Respublikos sveikatos apsaugos ministerija, Įsakymas

Nr. V-579, 2019-05-17, paskelbta TAR 2019-05-17, i. k. 2019-07921

Dėl Lietuvos Respublikos sveikatos apsaugos ministro 2015 m. gegužės 26 d. įsakymo Nr. V-657 Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo pakeitimo

7.

Lietuvos Respublikos sveikatos apsaugos ministerija, Įsakymas

Nr. V-1471, 2019-12-17, paskelbta TAR 2019-12-18, i. k. 2019-20388

Dėl Lietuvos Respublikos sveikatos apsaugos ministro 2015 m. gegužės 26 d. įsakymo Nr. V-657 ,,Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo" pakeitimo

8.

Lietuvos Respublikos sveikatos apsaugos ministerija, Įsakymas

Nr. V-486, 2020-03-23, paskelbta TAR 2020-03-24, i. k. 2020-05934

Dėl Lietuvos Respublikos sveikatos apsaugos ministro 2015 m. gegužės 26 d. įsakymo Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“

9.

Lietuvos Respublikos sveikatos apsaugos ministerija, Įsakymas

Nr. V-488, 2020-03-23, paskelbta TAR 2020-03-24, i. k. 2020-05933

Dėl Lietuvos Respublikos sveikatos apsaugos ministro 2019 m. gruodžio 17 d. įsakymo Nr. V-1471 „Dėl Lietuvos Respublikos sveikatos apsaugos ministro 2015 m. gegužės 26 d. įsakymo Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“ pakeitimo“ pakeitimo“

10.

Lietuvos Respublikos sveikatos apsaugos ministerija, Įsakymas

Nr. V-1454, 2020-06-12, paskelbta TAR 2020-06-15, i. k. 2020-13087

Dėl Lietuvos Respublikos sveikatos apsaugos ministro 2015 m. gegužės 26 d. įsakymo Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“ pakeitimo

11.

Lietuvos Respublikos sveikatos apsaugos ministerija, Įsakymas

Nr. V-1128, 2021-05-18, paskelbta TAR 2021-05-18, i. k. 2021-10976

Dėl Lietuvos Respublikos sveikatos apsaugos ministro 2019 m. gruodžio 17 d. įsakymo Nr. V-1471 „Dėl Lietuvos Respublikos sveikatos apsaugos ministro 2015 m. gegužės 26 d. įsakymo Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“ pakeitimo“ pakeitimo

12.

Lietuvos Respublikos sveikatos apsaugos ministerija, Įsakymas

Nr. V-1125, 2021-05-18, paskelbta TAR 2021-05-18, i. k. 2021-10973

Dėl Lietuvos respublikos sveikatos apsaugos ministro 2015 m. gegužės 26 d. įsakymo Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“ pakeitimo

13.

Lietuvos Respublikos sveikatos apsaugos ministerija, Įsakymas

Nr. V-1826, 2021-08-06, paskelbta TAR 2021-08-06, i. k. 2021-17196

Dėl Lietuvos Respublikos sveikatos apsaugos ministro 2015 m. gegužės 26 d. įsakymo Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“ pakeitimo

14.

Lietuvos Respublikos sveikatos apsaugos ministerija, Įsakymas

Nr. V-2649, 2021-11-23, paskelbta TAR 2021-11-23, i. k. 2021-24047

Dėl Lietuvos Respublikos sveikatos apsaugos ministro 2015 m. gegužės 26 d. įsakymo Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“ pakeitimo

15.

Lietuvos Respublikos sveikatos apsaugos ministerija, Įsakymas

Nr. V-1222, 2022-07-12, paskelbta TAR 2022-07-12, i. k. 2022-15294

Dėl Lietuvos Respublikos sveikatos apsaugos ministro 2015 m. gegužės 26 d. įsakymo Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“ pakeitimo

16.

Lietuvos Respublikos sveikatos apsaugos ministerija, Įsakymas

Nr. V-1544, 2022-10-12, paskelbta TAR 2022-10-12, i. k. 2022-20721

Dėl Lietuvos Respublikos sveikatos apsaugos ministro 2015 m. gegužės 26 d. įsakymo Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“ pakeitimo

17.

Lietuvos Respublikos sveikatos apsaugos ministerija, Įsakymas

Nr. V-96, 2023-01-25, paskelbta TAR 2023-01-25, i. k. 2023-01201

Dėl Lietuvos respublikos sveikatos apsaugos ministro 2015 m. gegužės 26 d. įsakymo Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“ pakeitimo

18.

Lietuvos Respublikos sveikatos apsaugos ministerija, Įsakymas

Nr. V-99, 2023-01-25, paskelbta TAR 2023-01-25, i. k. 2023-01202

Dėl Lietuvos Respublikos sveikatos apsaugos ministro 2019 m. gruodžio 17 d. įsakymo Nr. V-1471 „Dėl Lietuvos Respublikos sveikatos apsaugos ministro 2015 m. gegužės 26 d. įsakymo Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“ pakeitimo“ pakeitimo